हालांकि ड्राई आइस को छूने मात्र से कोई नुकसान नहीं होगा मगर लंबे समय तक त्वचा के उसके संपर्क में रहने से सेल्स (cells) फ्रीज़ हो सकते हैं और वह आपको आग की तरह जला सकती है।  ओवन मिट तथा तौलिये से भी काम चल सकता है, मगर इनसे वह सुरक्षा नहीं मिलेगी जो दस्तानों से मिलती है। अपनी त्वचा को उसके संपर्क से दूर रख कर उसे ऐसा ही समझिए जैसे कि कोई गर्म तवा हो। बर्फ़ से होने वाले जलने का निदान वैसे ही करिए जैसे कि आप आग से जलने का करते हैं। अगर त्वचा केवल लाल हुई है, तब वह समय के साथ ठीक हो जाएगी। अगर वहाँ छाले पड़ गए हैं या त्वचा निकल गई है, तब उस जगह पर एंटीबायोटिक लगाइए और वहाँ पर पट्टी बाँधिए। अतिशय जलने के मामलों में तुरंत डॉक्टर की सलाह लीजिये। ड्राई आइस की बड़ी मात्रा को एयरटाइट जगहों पर स्टोर करने से वातावरण में ऑक्सीजन की कमी हो सकती है।  आपके के घर के पिछवाड़े में तालाबंद स्टोरेज शेड हवादार होगा तथा वहाँ पर पशुओं और आदमियों के दम घुटने का खतरा नहीं रहेगा। अगर आपको ड्राई आइस रखने के लिए उचित जगह नहीं मिल पा रही हो, तब अपने स्कूल के केमिस्ट्री टीचर से पूछिये कि क्या केमिस्ट्री लैब में ड्राई आइस रखने के लिए कोई सुरक्षित जगह है। यह सुनिश्चित करिए कि आप ड्राई आइस को बच्चों और पालतू पशुओं से दूर ही स्टोर करें। ड्राई आइस गैस में तो बदलती रहेगी मगर आसानी से वहाँ उपस्थित हवा में घुल मिल जाएगी। ड्राई आइस ऑक्सीजन से भारी होती है इसलिए गिरने वाले क्षेत्र के निचले इलाकों में इकट्ठी हो जाएगी। इसलिए अपना चेहरा किसी गड्ढे अथवा किसी अन्य निचले इलाके के पास ले जाने से बचिएगा, क्योंकि इन जगहों जैसे बंद क्षेत्रों में कार्बन डाईऑक्साइड का सर्वाधिक कन्सेंट्रेशन (concentration) होगा। अगर आपके पास ड्राई आइस बच गई हो, तब यह याद रखिए कि वह लगातार गैस में बदल रही है और आपको बस उसे उड़ जाने के लिए अकेला छोड़ देने की ज़रूरत है।  आपके पिछवाड़े का बरामदा ड्राई आइस के डिस्पोज़ल के लिए अच्छी जगह हो सकती है। यह सुनिश्चित कर लीजिए कि वह दूसरों की पहुँच से कम से कम 24 घंटे तक दूर रहे। ड्राई आइस को डिस्पोज़ करने के लिए आप फ़्यूम हुड (fume hood) का भी इस्तेमाल कर सकते हैं। फ़्यूम हुड एक खुला हवादार क्षेत्र होता है जहां हानिकारक रसायन इस्तेमाल किए या रखे जा सकते हैं। आपके स्कूल की केमिस्ट्री लैब में फ़्यूम हुड हो सकता है जहां पर आप अतिरिक्त ड्राई आइस छोड़ सकते हैं। मगर ऐसा करने से पहले अपने टीचर से पूछना मत भूलिएगा।
Wear leather gloves and long sleeves when opening or pouring dry ice. Keep unused dry ice in well-ventilated rooms. Open doors and windows in a room where dry ice has spilled. Leave dry ice in a well-ventilated area at room temperature to dispose of it.